Diari Oficial de la Generalitat Valenciana


Sumari del DOGV 2431, del 19-01-1995 (1995/833582)

ORDRE de 16 de gener de 1995, de la Conselleria d'Obres Públiques, Urbanisme i Transports, per la qual aprova la convocatòria d'ajudes a ens locals per a l'execució d'obres en matèria de proveïment d'aigua, sanejament i defensa contra avingudes, i també altres actuacions relacionades amb aquestes obres.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1995/01/16/(1)/dof/vci/html**

### Dades del document

Número de DOGV
:   2431

Data del DOGV
:   19-01-1995

Secció del DOGV
:   DISPOSICIONS GENERALS

Número del document
:   1995/833582


Data del document
:   16-01-1995

Organisme emissor
:   Conselleria d'Obres Públiques,Urbanisme i Transports

Tipus de document
:   Ordre

ORDRE de 16 de gener de 1995, de la Conselleria d'Obres Públiques, Urbanisme i Transports, per la qual aprova la convocatòria d'ajudes a ens locals per a l'execució d'obres en matèria de proveïment d'aigua, sanejament i defensa contra avingudes, i també altres actuacions relacionades amb aquestes obres.   
Dins els crèdits assignats als corresponents programes pressupostaris, la Conselleria d'Obres Públiques, Urbanisme i Transports ha realitzat una previsió per a obres de baix pressupost la iniciativa i l'execució de les quals vagen a càrrec de les corporacions locals de la Comunitat Valenciana en matèria de proveïment d'aigua, sanejament i defensa contra avingudes, i també altres actuacions relacionades amb aquest tipus d'obres.  
Amb aquesta finalitat, i d'acord amb les atribucions que em confereixen l'article 35 de la Llei 5/83, de la Generalitat Valenciana, de 30 de desembre, de Govern Valencià, en compliment dels principis de publicitat, concurrència i objectivitat que han de regir la concessió de les transferències de capital,  
ORDENE:  
Article primer. Objecte de la subvenció  
Es convoca els ens locals de l'àmbit territorial de la Comunitat Valenciana a demanar subvencions per a obres de baix pressupost, la iniciativa i l'execució de les quals vaja a càrrec de les corporacions locals de la Comunitat Valenciana en matèria de proveïment d'aigua, sanejament i defensa contra avingudes, i també altres actuacions relacionades amb aquest tipus d'obres.  
Les esmentades ajudes s'atorgaran en els termes previstos en aquesta ordre, i la seua concessió, segons la quantia, se sotmetrà als requisits que amb aquesta finalitat preveja la normativa en vigor.  
Article segon. Import global màxim i finançament  
L'import total màxim destinat a les subvencions és de 400 milions de pessetes, que es finançaran a càrrec de la línia de subvenció 702/000/95 del programa 512.10, dels Pressupostos de la Generalitat Valenciana per a 1995.  
Les subvencions previstes en aquesta ordre es concediran fins que s'exhauresca el crèdit consignat amb aquesta finalitat.  
Article tercer. Sol·licituds i documentació  
Les sol·licituds de les corporacions locals interessades s'han de confeccionar d'acord amb el model que hi ha a l'annex i s'han de dirigir a la Direcció General d'Obres Públiques, av.de Blasco IbáÑez núm. 50. 46316 València, per duplicat.  
A la sol·licitud s'ha d'adjuntar, obligatòriament, la documentació següent:  
A) Certificat d'acord de l'òrgan corresponent en el qual s'incloguen els aspectes següents:  
1) Facultar el president de l'entitat local de què es tracte per a sol·licitar de la Conselleria d'Obres Públiques, Urbanisme i Transports l'ajuda necessària per a l'execució de les obres que es desitja que siguen subvencionades i també per a subscriure tots els documents que puguen derivar-se'n de l'execució.  
2) Compromís de la corporació local del finançament i pagament posterior de la part de l'import no subvencionat. Tot això, segons les quantitats reflectides en el projecte tècnic o en la memòria valorada d'aquesta, segons escaiga.  
3) Compromís que l'execució de l'obra s'ajustarà al que estableix el projecte tècnic o la memòria valorada, segons el cas, i també que es farà l'efectiva tramitació de l'expedient de contractació i que aquest se substanciarà segons el que disposa la normativa del règim local directament aplicable i supletòriament segons el que estableix la Llei de Contractes de l'Estat i el seu reglament amb totes les modificacions, especialment les d'actualització de la normativa comunitària europea.  
Sense perjudici del que disposa el paràgraf precedent, la corporació local subvencionada podrà, si la quantia de la subvenció no li permet escometre efectivament l'execució de l'obra, renunciar a l'acord dictat al seu favor en el termini inexorable del 10 dies hàbils següents al de la recepció de la notificació d'aquest acords, en aquest cas la Conselleria d'Obres Públiques, Urbanisme i Transports efectuarà les gestions que calguen per a deslliurar el crèdit disposat. Aquesta comunicació es dirigirà també a la Direcció General d'Obres Públiques.   
4) Compromís d'informar a la Divisió de Recursos Hidràulics de la Direcció General d'Obres Públiques d'aquesta conselleria de la tramitació i adjudicació de l'expedient contractual segons estableix el paràgraf precedent.  
5) Manifestació expressa que es coneix i accepta que la quantitat amb la qual la conselleria puga subvencionar, no es veurà incrementada per cap motiu, i seran a càrrec de l'entitat local beneficiària el finançament i el pagament addicional necessari. Si, pel contrari, les obres s'adjudicassen a la baixa, l'import de la subvenció a càrrec de la Conselleria d'Obres Públiques, Urbanisme i Transports es veuria reduït proporcionalment a la baixa produïda, en aquest cas hi ha la possibilitat d'esgotar l'import total de la subvenció si es produeix un increment d'obra.  
6) Compromís de comunicar altres ajudes concedides per altres ens públics per a la mateixa finalitat.  
7) Compromís que l'obra serà executada i tramesa la totalitat de la documentació justificativa de la realització a la Conselleria d'Obres Públiques, Urbanisme i Transports abans del dia 1 de novembre de 1995.  
8) Manifestació expressa que es coneixen i accepten tots els requisits estableix aquesta ordre, i també que l'incompliment d'aquests facultarà la Conselleria d'Obres Públiques, Urbanisme i Transports a revocar la subvenció concedida, la qual cosa comportarà l'obligació de tornar les quantitats que hagués pogut percebre l'entitat beneficiària.  
B) Projecte tècnic de l'obra, que haurà de rebre l'informe favorable de l'Oficina de Supervisió de Projectes de la Conselleria d'Obres Públiques, Urbanisme i Transports. Per aquest motiu, en el cas que els nostres serveis tècnics detecten alguna deficiència en aquests que calga corregir, la correcció s'haurà de trametre a la conselleria abans del dia 15 de juliol de 1995, a fi que l'expedient puga tramitar-se i l'obra executar-se dins dels terminis previstos.  
El projecte tècnic podrà ser substituït per una memòria valorada només quan el pressupost global de licitació de l'obra siga inferior als 10 milions de pessetes. Aquesta memòria haurà de contenir, com a mínim, aquests documents:  
- Memòria descriptiva del problema.  
- Memòria justificativa de la solució adoptada.  
- Plànols de situació, d'emplaçament de les obres, de secció o seccions tipus i de traçat de les xarxes, si escau.  
- Pressupost que continga mesuraments, descripció de les unitats d'obra amb el seu preu unitari i aplicació d'aquests preus als quals s'aplicaran els percentatges de despeses generals, benefici industrial i IVA.  
C) Programa o calendari de terminis d'execució de l'obra elaborat pel tècnic competent de la corporació local i el subscriuran aquest i l'alcalde, segons les directrius de l'annex II.  
D) Dades d'identificació fiscal i bancàries de l'entitat sol·licitant tals com: número de compte al qual es desitja que s'efectuen les transferències, si obtenen la subvenció, titular del compte, identificació de l'entitat bancària o caixa d'estalvis, i domicili d'aquesta.  
Article quart. Presentació de sol·licituds  
El termini de presentació de sol·licituds conclourà el 15 de maig de 1995. Les sol·licituds s'han de presentar en els registres generals corresponents de la Conselleria d'Obres Públiques, Urbanisme i Transports ubicats a la seu central de l'av. Blasco IbáÑez, núm. 50, de València, i als serveis territorials de Castelló i Alacant, ubicats respectivament a l'avinguda de la Mar, 16 i a l'avinguda d'Aguilera, 1.  
Article cinquè. Pagament de la subvenció  
Les subvencions les farà efectives directament aquesta conselleria en favor de l'entitat beneficiària, després de la recepció de les certificacions d'obra, signades pel tècnic director de les obres i aprovades per l'òrgan competent de l'entitat local.  
A la primera certificació s'ha d'ajuntar una còpia del contracte formalitzat entre l'entitat local i l'adjudicatari de les obres, i a la segona certificació s'ha d'adjuntar l'acta de recepció provisional de l'obra.  
Si les obres es realitzen pel sistema d'administració pròpia, a les certificacions d'obra s'haurà d'adjuntar, a més del que es descriu en els paràgrafs anteriors, la justificació corresponent: la part dels costos de personal s'acreditaran mitjançant certificat, que expedesca l'interventor o secretari, que acredite que s'han satisfet a càrrec del crèdits consignats en el capítol VI del pressupost, en el qual apareixerà l'import.  
La part dels costos d'adquisició de materials o prestació de serveis s'acreditarà amb les còpies de les factures, aprovades per l'òrgan competent de l'entitat local, confrontades com cal, amb el segell «despesa finançada per la GV, COPUT: Subvenció concedida, data i import».  
Article sisè. Criteris de concessió  
S'atendran preferentment les sol·licituds que reunesquen en major mesura les característiques següents:  
1. Gravetat del problema mesurat en termes absoluts i relatius de la població afectada.  
2. Obres que complementen d'altres ja executades o en execució.  
3. Urgència per atendre la necessitat.  
4. Capacitat financera i de gestió de la institució peticionària.  
5. Pressupost de l'obra.  
6. Atenció a la major part dels peticionaris.  
7. Obres que puguen ser executades dins dels terminis establerts en l'article 3.  
Article setè. Resolució i formalització de la concessió  
La resolució, que posa fi al procediment, es comunicarà a qui sol·licite la subvenció.  
El termini màxim de resolució del procediment serà de sis mesos des de la publicació de la present convocatòria en el Diari Oficial de la Generalitat Valenciana. Transcorregut aquest sense que s'haja dictat cap resolució expressa, es considerarà que és desestimatòria de la concessió de la subvenció.  
La sola recepció de la notificació de la resolució de concessió de la subvenció bastarà per a perfeccionar els drets i les obligacions de les parts sense necessitat de formalitats ulteriors.  
DISPOSICIó FINAL úNICA  
Entrada en vigor  
Aquesta ordre entrarà en vigor l'endemà de la seua publicació en el Diari Oficial de la Generalitat Valenciana.  
Contra aquesta ordre, que esgota la via administrativa, es podrà interposar un recurs contenciós administratiu, davant el Tribunal Superior de Justícia de la Comunitat Valenciana en el termini de 2 mesos, comptadors des de l'endemà de la seua publicació en el Diari Oficial de la Generalitat Valenciana.  
Per a la interposició d'aquest recurs serà requisit imprescindible que amb caràcter previ el recurrent en comunique a aquest òrgan la interposició. Tot això de conformitat amb el que preveuen els articles 57.2.f i 58 de la Llei Reguladora de la Jurisdicció Contenciosa Administrativa de 27 de desembre de 1956, i amb l'article 110.3 de la Llei 30/92, de 26 de novembre, de Règim Jurídic de las Administracions Públiques i del Procediment Administratiu Comú.  
Tot això, sense perjudici que es puga interposar qualsevol altre recurs que es considere oportú.  
València, 16 de gener de 1995  
El conseller d'Obres Públiques, Urbanisme i Transports,  
EUGENIO BURRIEL DE ORUETA  
ANNEX I  
Model de sol·licitud  
Ajuntament de ... (...)  
Obra que s'ha de realitzar ...  
(1) Pressupost d'execució material ... PTA  
(2) Despeses generals (13-16% s/ PEM) ... PTA  
(3) Benefici industrial (6% s/ PEM) ... PTA  
(4) Suma (1)+(2)+(3) ... PTA  
(5) IVA (16% s/(4)) ... PTA  
Pressupost global de licitació (4)+(5) ... PTA  
Percentatges de finançament: COPUT: ... %   
Ajuntament:...:...%  
Justificació de la necessitat d'emprendre l'obra:  
...  
...  
...  
Fonts d'obtenció de crèdit per part de la corporació local de la part no subvencionada ...  
Amb aquesta finalitat d'adjunten per duplicat els documents següents:  
Primer. Certificat de l'acord de l'òrgan competent, que assumesca totes les responsabilitats incloses en l'ordre en tots els seus punts.  
Segon. Memòria valorada o projecte tècnic de l'obra.  
Tercer. Calendari de terminis de tramitació i d'execució de l'obra.  
Quart. Dades d'identificació fiscal i bancàries.  
..., ... de ... de 1995  
DIRECCIó GENERAL D'OBRES PúBLIQUES. VALENCIA  
ANNEX II  
Article 3.c: calendari de terminis d'execució de l'obra  
Des del moment de la recepció de la notificació de la resolució de concessió de l'obra ..., el termini estimat per efectuar la contractació de l'obra és de ... mesos.  
A partir d'aquest dia, el termini necessari per a l'execució de l'obra és de ... mesos.  
Es considera, per tant, que des del moment de la notificació fins a la recepció per part de la conselleria de la documentació exigida en l'article 5 d'aquesta ordre, el termini necessari és de ... mesos.  
En qualsevol cas, la documentació a què es feia referència en el paràgraf anterior haurà d'estar en poder de la conselleria abans del dia 1 de novembre de 1995.  
... , ... d ... de 1995  
Signa: l'alcalde-president Signa: el tècnic competent


Còpia Permalink ELI